"ኢትዮጵያን እናድን" - ውይይት
የ “የኢትዮጵያ ዜጎች ለማኅበራዊ ፍትህ -(ኢዜማ) ዋሽንግተን ዲስ የድጋፍ ማኅበር ” ከ“እኛ ነን ኢትዮጵያ ስብስብ” ጋር በትብብር “ኢትዮጵያን እናድን” በሚል ርእስ ባዘጋጁት በዚህ ውይይት፤ ከሌሎች የሚማር ማኅበረሰብ ብልህ በመሆኑ ክፉ ነገር በኢትዮጵያ ሕዝብ ላይ እንዳይደርስ ከሩዋንዳ መማር ያስፈልጋል የሚል ሐሳብ ከትንታኔ ጋር ቀርቧል።አደጋውን ለመቀነስና ለውጥ ለማምጣትም የኢትዮጵያ ችግርን በተጠና መልኩ ለይቶ በሚደረግ ውይይት ወደ መፍትሔ ማምራት ይሻልል ብለዋል። ለዚህም ምሑራን ዋናውን ኃላፊነት መውሰድ እንዳለባቸው በውይይቱ ወቅት የተነሳ ነጥብ ነው። የተቀረው የኢትዮጵያ ሕዝብም የችግሩን አሳሳቢነት በሚገባ በመረዳት አገር በማዳን ተግባር ውስጥ ሊሰማራ ይገባል ብለዋል። ብሔርተኝነትም በውይይቱ ላይ ተነስቷል።ውይይቱን የተከታተለችው ጽዮን ግርማ ከውይይቱ የተወሰነውን ክፍል በአጭሩ አሰናድታዋለች።
ውይይቱ ሰፋ ያለ በመሆኑ በዚህ አጭር ክፍል ሁሉም መካተት አልቻለም። ነገር ግን ቀሪውን ዘገባ በእሁድ ምሽት ዝግጅታችን ይቀርባል። በድረ ገፃችን እና በፌስ ቡክ ገፃችን ላይም በምስል ጭምር ታገኙታላችሁ።